Document ID: 31994R1444

ΚΑΝΟΝΙΣΜΟΣ (ΕΚ) αριθ. 1444/94 ΤΗΣ ΕΠΙΤΡΟΠΗΣ της 23ης Ιουνίου 1994 για την τροποποίηση του κανονισμού (ΕΟΚ) αριθ. 1523/71 σχετικά με τις ανακοινώσεις μεταξύ των κρατών μελών και της Επιτροπής στον τομέα του λίνου και της κάνναβης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1308/70 του Συμβουλίου της 29ης Ιουνίου 1970 περί κοινής οργανώσεως αγορών στον τομέα του λίνου και της κάνναβης (1), όπως τροποποιήθηκε τελευταία από τον κανονισμό (ΕΟΚ) αριθ. 1557/93 (2), και ιδίως το άρθρο 10,
Εκτιμώντας:
ότι, σύμφωνα με το άρθρο 1 του κανονισμού (ΕΟΚ) αριθ. 1523/71 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1757/78 (4), τα κράτη μέλη ανακοινώνουν στην Επιτροπή ορισμένα στοιχεία σχετικά με τις εκτάσεις ιδίως κλωστικού λίνου για τις οποίες υποβάλλεται δήλωση των σπαρθεισών εκτάσεων ή αίτηση για τη χορήγηση ενίσχυσης 7 ότι, δυνάμει των διατάξεων του άρθρου 4 παράγραφος 2 του κανονισμού (ΕΟΚ) αριθ. 1308/70, η ενίσχυση για τον εν λόγω τύπο λίνου διαφοροποιείται με τη χρησιμοποίηση συντελεστών που καθορίζονται λαμβάνοντας υπόψη, αφενός, τις ζώνες παραγωγής και, αφετέρου, για το διαβρεγμένο μη εκκοκκισμένο 7 ότι, για την ορθή διαχείριση του συγκεκριμένου τομέα, θα πρέπει να υπάρξει πρόβλεψη έτσι ώστε οι προβλεπόμενες στο εν λόγω άρθρο ανακοινώσεις σχετικά με τις εκτάσεις για τις οποίες υποβάλλεται αίτηση για τη χορήγηση ενίσχυσης, να πραγματοποιούνται χωριστά για τις διάφορες ζώνες παραγωγής καθώς και για τους προαναφερθέντες δύο τύπους λίνου 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λίνου και Κάνναβης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΟΚ) αριθ. 1523/71 προστίθεται η ακόλουθη νέα παράγραφος 4:
«4. Τα στοιχεία που αναφέρονται στις παραγράφους 2 και 3 σχετικά με το λίνο ανακοινώνονται ξεχωριστά για τον διαβρεγμένο μη εκκοκκισμένο λίνο και για τους άλλους τύπους λίνου εκτός του διαβρεγμένου μη εκκοκκισμένου, καθώς και για τις διάφορες ζώνες παραγωγής που προβλέπονται στο παράρτημα του κανονισμού (ΕΟΚ) αριθ. 1784/93 (*).
(*) ΕΕ αριθ. L 163 της 6. 7. 1993, σ. 7.»
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την περίοδο εμπορίας 1994/95.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Ιουνίου 1994.

Labels: 12
17
6